[Resep] Visslaai | Maroela Media
Visslaai (Foto: uit Diabetes deur Hilda Lategan, Lapa-uitgewers)
100 g gemengde slaaiblare, in kleiner stukkies geskeur
½ Engelse komkommer, in blokkies of skyfies gesny (60 g)
1 middelslag-appel, bv. Pink Lady, ontpit en in skyfies gesny (150 g)
½ middelslag-ui, in dun skyfies gesny (50 g)
12 kersietamaties, gehalveer (100 g)
2 x 170 g-blikke tunastukke in pekelwater, gevlok (300 g gedreineer)
100 g vars of bevrore groenertjies, met kookwater afgespoel
40 g laevet-fetakaas, gekrummel
75-100 ml Griekse lae-olie-slaaisous
gekapte vars kruie, soos vinkel, pietersielie en/of mentblare
Rangskik die slaaiblare, skyfies komkommer, appel, ui, tamatiehelftes, tuna, ertjies en fetakaas op ŉ slaaibord.
Drup van die slaaisous oor en strooi die gekapte kruie oor. Verkoel die visslaai goed voor opdiening.
Dien dit op met ŉ volgraanbroodrolletjie of rol dit op in ŉ sagte tortilla.
Vervang die tuna met enige ander koue gaar vis soos sardyne in tamatiesous, makriel, snoek of salm of gaar hoenderfilette vir ŉ hoenderslaai.
Vervang die komkommer met agurkies of ingemaakte kappertjiesaad.
Vervang die tamaties met ingemaakte pikante soetrissies of repies vars rooi soetrissie. Jy kan ook die soetrissie halveer, ontpit en liggies met olyfolie bespuit voordat dit 10 tot 15 minute by 200-220 ˚C gerooster word. Trek die velle af en sny die rissie in repies.